17.4.2023
SK
Úradný vestník Európskej únie
C 134/5
Odvolanie podané 21. februára 2023: Firearms United Network, Tomasz Walter Stępień, Michał Budzyński, Andrzej Marcjanik proti rozsudku Všeobecného súdu z 21. decembra 2022 vo veci T-187/21, Firearms United Network a i./Komisia (Vec C-105/23 P) (2023/C 134/07) Jazyk konania: poľština Účastníci konania Odvolatelia: Firearms United Network, Tomasz Walter Stępień, Michał Budzyński, Andrzej Marcjanik (v zastúpení: E. Woźniak, adwokat)
Ďalší účastníci konania: Európska komisia, Spolková republika Nemecko, Francúzska republika, Európska chemická agentúra
Návrhy odvolateľov — zrušiť napadnutý rozsudok v celom rozsahu a vyhovieť návrhom, ktoré odvolatelia predložili Všeobecnému súdu v rámci svojej žaloby,
— subsidiárne zrušiť napadnutý rozsudok v celom rozsahu a vrátiť veci Všeobecnému súdu na ďalšie konanie,
— uložiť Komisii povinnosť nahradiť trovy tohto konania a trovy konania pred Všeobecným súdom.
Odvolacie dôvody a hlavné tvrdenia — porušenie článku 88 ods.
1 a 2 Rokovacieho poriadku Všeobecného súdu v spojení s jeho článkom 91 písm.
e), článkom 19 ods.
1 a 3 ZEÚ a článkom 47 Listiny základných práv Európskej únie, keďže Všeobecný súd nezohľadnil návrh odvolateľov na pripustenie a vykonanie dôkazu znaleckým posudkom a dopustil sa procesných pochybení pri posudzovaní dôkazového materiálu a nesprávnych posúdení v rozsudku,
— nesprávne posúdenie dôkazového materiálu predloženého v žalobe, v dôsledku čoho Všeobecný súd dospel k záveru, že sa odvolateľom nepodarilo spochybniť analýzy a tvrdenia, na ktorých základe bolo prijaté nariadenie Komisie (EÚ) 2021/57 z 25. januára 2021, ktorým sa mení príloha XVII k nariadeniu Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH), pokiaľ ide o olovo v strelive používanom v mokradiach alebo v ich okolí (1),
— nesprávnosť záveru v napadnutom rozsudku, že domnienka stanovená v nariadení (EÚ) 2021/57 je vyvrátiteľnou domnienkou.
Odvolatelia zdôrazňujú, že v každom právnom poriadku založenom na zásade právneho štátu musí byť každá domnienka, ktorá môže mať pre občana negatívne dôsledky, domnienkou vyvrátiteľnou.
Samotná skutočnosť, že domnienka je vyvrátiteľná teda ešte neznamená, že domnienka nie je v rozpore s právom.
Napadnutý rozsudok však nezohľadňuje, že nariadenie (EÚ) 2021/57 túto zásadu nenapĺňa a neuvádza žiadne argumenty, ktoré by mohli predstavovať legitímne dôvody na uplatnenie domnienky ukladajúcej občanovi dodatočné procesné povinnosti.
Uplatňovanie domnienok spôsobom, ktorý nezaručuje dodržiavanie procesných práv občana môže ďalej viesť k porušeniu zásady prezumpcie neviny a práva na obranu,
— v súvislosti s tým, že Všeobecný súd zamietol žalobu o neplatnosť nariadenia (EÚ) 2021/57, v dôsledku čoho toto nariadenie zostalo súčasťou právneho poriadku Únie –Všeobecný súd porušil ustanovenia Listiny základných práv Európskej únie, a to článok 16, článku 17 ods.
1, článok 21 ods.
1, článok 45 ods.
1, článok 48 ods.
1, článok 52 ods.
1 a tiež porušil ustanovenia Zmluvy o Európskej únii, a to článok 2, článok 3 ods.
2 a 3, článok 5 ods.
2, 3 a 4,